Գուրգեն Միրզոյան (կոմպոզիտոր)

Գուրգեն Հովհաննեսի Միրզոյան (), հայ կոմպոզիտոր, խմբավար, մանկավարժ։ ՀԽՍՀ արվեստի վաստակավոր գործիչ (1950)։

Կենսագրություն 
Սովորել է Ներսիսյան դպրոցում, աշակերտել Գրիգոր Սյունուն։ 1924 թվականին ավարտել է Թիֆլիսի կոնսերվատորիան, դասատուներ՝ Մ․ Մ․ Իպոլիտով-Իվանով (ստեղծագործություն), Քրիստափոր Քուշնարյան (պոլիֆոնիա)։ 1937-1939 թվականներին ղեկավարել է Հայֆիլհարմոնիայի ժողովրդական գործիքների նվագախումբը, մասնակցել Մոսկվայում Հայ արվեստի և գրականության առաջին տասնօրյակին։ 1941-1943 թվականներին եղել է Ռոմանոս Մելիքյանի անվան ուսումնարանի տեսական առարկաների դասատու, 1950-1958 թվականներին՝ նաև ուսումնական մասի վարիչ։ Միրզոյանի նախաձեռնությամբ երաժշտական ուսումնարանում կազմակերպվել է արևելյան գործիքագիտության և գործիքավորման դասընթաց։ Գրել է սիմֆոնիկ («էսքիզ», «Սյուիտ», 1944), դաշնամուրային («Մանրապատումներ», 1947, «Պրելյուդներ», 1949) երկեր, լարային կվարտետ (1950), կոնցերտ թառի (1954), ֆանտազիա քամանչայի (1956), ստեղծագործություններ ժող․ գործիքների նվագախմբի համար, երգեր, խմբերգեր։

Պարգևներ 
 Պատվո նշան շքանշան
ՀԽՍՀ արվեստի վաստակավոր գործիչ

Ծանոթագրություններ 

Հայ կոմպոզիտորներ
Թիֆլիսի Ներսիսյան դպրոցի շրջանավարտներ
ՀԽՍՀ արվեստի վաստակավոր գործիչներ
Հայ խմբավարներ
Հայ մանկավարժներ
1892 ծնունդներ
Մայիսի 20 ծնունդներ
Թիֆլիս քաղաքում ծնվածներ
1976 մահեր
Նոյեմբերի 27 մահեր
Երևան քաղաքում մահացածներ
Թբիլիսիի կոնսերվատորիայի շրջանավարտներ
Կոմպոզիտորներ այբբենական կարգով